**РЕПУБЛИКА СРБИЈА**

**ОПШТИНА МИОНИЦА**

**ОПШТИНСКА УПРАВА**

**Одељење за буџет и финансије**

**Број:400-74/2018**

**Датум:27.07.2018.година**

На основу члана 40. Закона о буџетском систему (''Сл.гласник РС'', бр. 54/09, 73/10, 101/10, 101/11, 62/13, 63/13, 108/13, 142/2014,103/15, 99/2016 и 113/17), Општинска управа општине Мионица-Одељење за буџет и финансије,доноси

**УПУТСТВО**

**ЗА ПРИПРЕМУ ОДЛУКЕ О БУЏЕТА ОПШТИНЕ МИОНИЦА ЗА 2019. ГОДИНУ**

**УВОД**

 Упутствосадржи основне економске претпоставке,смернице ,оквире и рокове на основу којих су буџетски корисници у обавези да израде Предлог финансијског плана за 2019.годину.

 Поступак припреме и доношења буџета локалне власти уређен је Законом о буџетском систему (''Сл.гласник РС'', бр. 54/09, 73/10, 101/10, 101/11, 62/13, 63/13, 108/13, 142/2014,103/15, 99/2016 и 113/17).На основу члана 31. Законa о буџетском систему ,по буџетском календару ,министар финансија доставља Упутство за припрему Одлуке о буџету локалне власти као и Фискалну стратегију до 5.јула.

 Како ова два поменута акта до тренутка израде овог Упутства нису достављена,а имајући у виду да је рок за достављање Упуства за припрему Нацрта Одлуке о буџету општине директним и индиректним корисницима ,према буџетском календару 01.август,нужно је да израдимо наведено Упутство применом пројекција објављених у Фискалној стратегији за 2018. са пројекцијама за 2019. и 2020.годину.

 Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Директни корисници обавезни су да, у складу са смерницама и роковима, траже од индиректних корисника за које су одговорни, да доставе податке неопходне за израду предлога финансијског плана директног буџетског корисника. Такође је предвиђено, да локални орган управе надлежан за финансије може да тражи непосредно од индиректних буџетских корисника податке о финансирању који су неопходни за припрему предлога буџета локалне власти.

1. **Основне економске претпоставке и смернице за припрему буџета за 2019.годину**

Како Фискална стартегија за 2019.годину још није објављена од стране надлежног органа,основне смернице у овом Упуству дате су на основу Фискалне стратегије за 2018.годину са пројекцијама за 2019. и 2020.годину,Упуства за припрему буџета локалне власти за 2018.годину и пројекцијама за 2019. и 2020.годину,Упуства за припрему програмског буџета и Упуства за праћење и извештавање о учинку програма.

Након успешно спроведене фискалне консолидације, стабилизације јавних

финансија и преокрета вишегодишње растућег тренда јавног дуга, Влада РС остаје

фокусирана на даље побољшање привредног амбијента и обезбеђивање високих стопа

привредног раста, са крајњим циљем смањења незапослености и подизања животног

стандарда становништва.

У наредном средорочном периоду циљеви фискалне политике су усмерени на одржавање фискалне стабилности што води даљем смањењу јавног дуга. Средњорочни

фискални оквир подразумева одржавање дефицита опште државе на 0,5% БДП до 2020.

године. Остварење фискалног дефицита и примарног суфицита у наредном периоду

омогућава да се дуг већ у 2018. години спусти на ниво од око 60% БДП. Креиран оквир

фискалне политике у средњорочном периоду резултираће наставком силазне путање јавногдуга. Пројекције фискалних агрегата у периоду од 2018. до 2020. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и одговарајућим мерама на приходној и расходној страни, укључујући и реформе великих јавних предузећа.

Макроекомомским пројекцијама за период од 2018.до 2020.године предвиђена је кумулативна стопа раста реалног БДП од 11,4%,заснована на расту домаће тражње и опоравку инвестиционе активности.Задржавање тренда оствареног раста у 2019 години и убрзање на 4% У 20120.години засновано је на расту инвестиционе потрошње али и стандарда становништва на реалним основама.

Основне макроекономске претпоставке за период 2017.-2020.године

|  |  |  |  |  |
| --- | --- | --- | --- | --- |
| *Исказано у процентима осим ако ниј едругачије назначено* | *2017* | *2018* | *2019* | *2020* |
|   |   |   |   |   |
| *Стопареалнограста БДП* | *2,0* | *3,5* | *3,5* | *4,0* |
|   |   |   |   |   |
| *БДП у текућимтржишнимценама (у млрд РСД)* | *4469* | *4755* | *5057* | *5417* |
|   |   |   |   |   |
| ***Извори раста: процентнепромене у сталнимценама*** |   |   |   |   |
|   |   |   |   |
| *Личнапотрошња* | *1,8* | *2,7* | *3,4* | *3,8* |
|   |   |   |   |   |
| *Државнапотрошња* | *1,4* | *2,2* | *1,9* | *2,7* |
|   |   |   |   |   |
| *Инвестиције у фиксникапитал* | *4,3* | *5,1* | *4,1* | *5,3* |
|   |   |   |   |   |
| *Извозроба и услуга* | *10,0* | *8,8* | *8,4* | *7,9* |
|   |   |   |   |   |
| *Увозроба и услуга* | *8,6* | *7,0* | *7,2* | *7,0* |
|   |   |   |   |   |
| ***Допринос расту БДП, п.п.*** |   |   |   |   |
|   |   |   |   |
| *Домаћатражња* | *2,4* | *3,4* | *3,7* | *4,4* |
|   |   |   |   |   |
| *Инвестиционапотрошња* | *0,8* | *1,0* | *0,9* | *1,1* |
|   |   |   |   |   |
| *Личнапотрошња* | *1,3* | *2,0* | *2,5* | *2,8* |
|   |   |   |   |   |
| *Државнапотрошња* | *0,3* | *0,4* | *0,3* | *0,5* |
|   |   |   |   |   |
| *Спољно-трговинскибилансроба и услуга* | *-0,4* | *0,1* | *-0,2* | *-0,4* |
|   |   |   |   |   |
| ***Кретање цена*** |   |   |   |   |
|   |   |   |   |
| *Потрошачкецене(годишњипросек)* | *3,1* | *2,7* | *2,8* | *3,0* |
|   |   |   |   |   |
| *Потрошачкецене(крајпериода)* | *3,0* | *3,0* | *3,0* | *3,0* |
|   |   |   |   |   |
| *Дефлатор БДП* | *2,8* | *2,8* | *2,8* | *3,0* |
|   |   |   |   |   |
| ***Кретања у спољномсектору (%БДП)*** |   |   |   |   |
|   |   |   |   |   |
| *Спољнотрговинскибилансроба* | *-9,8* | *-9,3* | *-9,1* | *-9,0* |
|   |   |   |   |   |
| *Спољнотрговинскибилансуслуга* | *2,3* | *2,6* | *2,9* | *3,0* |
|   |   |   |   |   |
| *Салдотекућеграчуна* | *-4,6* | *-4,2* | *-41* | *-3,9* |
|   |   |   |   |   |
| *Директнеинвестиције - нето* | *5,8* | *5,1* | *5,0* | *5,0* |
|   |   |   |   |   |
| ***Јавне финансије*** |   |   |   |   |
|   |   |   |   |   |
| *Дефицитопштедржаве (% БДП)* | *0,7* | *-0,7* | *-0,5* | *-0,5* |
|   |   |   |   |   |

 У складу са напред наведеним макро економским показатељима локална власт је у обавези да **реално планира своје приходе буџета**.Приликом планирања прихода потребно је поћи од њиховог остварења за првих седам месеци у 2018.години и њихове процене остварења до краја године,што предсравља основ за примену горе наведених макроекономских параметра,односно основ за њихово увећање,при чему укупан раст прихода не сме да буде већи од номиналног раста БДП(пројектован номинални раст у 2019.години од 6,35%).Изузетно локална власт може планирати већи обим прихода, с тим што је у том случају **дужна да у образложењу одлуке о буџету наведе разлоге за такво поступање,**као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода.

 Ненаменске трансфере јединице локалне самоуправе треба да планирају у истом

износу који је био опредељен Законом о буџету Републике Србије за 2018. годину

(„Службени гласник РС”, број 113/17).

1. **Опис планиране политике општине Мионица за период 2019-2021.године**

 У периоду од 2019. до 2021. године општина Мионица ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којима се регулише надлежност општине Мионица.Општина Мионица ће у наредном периоду наставити са пословима:

 -пољопривредe и руралнoг развоја

 -заштите животне средине

 -урбанизама и просторног планирања

 -вођења политике локалног економског развоја

 -опорезивања,финансијског управљање и контроле,буџетирања

 -обављања комуналне делатности(одржавање и изградња јавне расвете,зоохигијена, одржавање чистоће на јавним површинама,и др.)

 -израде пројектно-техничке документације са којом ће општина Мионица аплицирати код одређених финансијских фондова за реализацију истих,а који су у функцији развоја инфраструктуре

 -даљег развоја туризма

 -обезбеђивање функционисања локалних установа у oбразовању, култури и спорту

 -организацији културних и спорстких активности и манифестација,

 -пружању осталих услуга грађанима и привреди у складу са Законом.

Општина Мионица ће обављати поверене и пренесене послове из области:државне управе,социјалне заштите,здравствене заштите,предшколског,основног и средњег образовања,рада инспекцијских служби,екологије и очувања животне средине и др.

Општина Мионица ће и у 2019.години наставити са спровођењем мера штедње и рационализације ,сходно предлозима Владе Републике Србије и биће испоштоване мере предложене од стране Министарства финансија о начину планирања одређених врста расхода.

Успостављање одрживог нивоа расхода корисника буџетских средстава у односу на остварене приходе је ,такође,један од циљева за наредни период. Такође, у наредној години потребно је предузети даље активности које ће бити усмерене ка повећању наплате пореских и непореских прихода.

1. **Процена прихода и примања ,расхода и издатака буџета општине Мионица за 2019.годину,са пројекцијама за наредне две године**

Полазна основа за процену прихода и примања и расхода и издатака за 2019.годину су **укупни приходи остварени у првих седам месеци 2018.години и њихова процена остварења до краја те године**,што представља основ за примену горе наведених макроекономских параметара.

 .

 **Процена прихода и примања буџета(извор 01) дата је у следећој табели**

|  |  |  |  |
| --- | --- | --- | --- |
| **Ек.класиф** | **ОПИС** | **Процена****остварења** |  **Пројекција** |
|  |  | **2018** | **2019** | **2020** |
| 700000 | ТЕКУЋИ ПРИХОДИ | 500.000.000 | 531.000.000 | 535.000.000 |
| 800000 | ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ  | 0 | 0 | 0 |
| 900000 | ПРИМАЊА ОДЗАДУЖИВАЊА ИПРОДАЈЕФИНАНСИЈСКЕИМОВИНЕ | 0 | 0 | 0 |  |
|  |  **Укупно:** | **500.000.000** | **531.000.000** | **535.000.000** |

**Процена расхода и издатака по директним и индиректним корисницима дата је у следећој табели:**

|  |  |  |  |  |
| --- | --- | --- | --- | --- |
| **Р.б.** | **БУЏЕТСКИ КОРИСНИК** | **ПРОЦЕНА ИЗВРШЕЊА 2018.**  | **ПРОЦЕНА 2019.** | **ПРОЈЕКЦИЈА 2020.** |
| 1 | СКУПШТИНА ОПШТИНЕ | 14.950.000 | 14.950.000 | 15.000.000 |
| 2 | ПРЕДСЕДНИК ОПШТИНЕ  | 13.150.000 | 13.150.000 | 13.500.000 |
| 3 |  ОПШТИНСКО ВЕЋЕ | 3.600.000 | 4.000.000 | 4.150.000 |
| 4 | ОПШТИНСКА УПРАВА | 358.500.000 | 383.048.000 | 385.050.000 |
| 5 | МЕСНЕ ЗАЈЕДНИЦЕ | 100.000 | 100.000 | 100.000 |
| 6 | КУЛТУРНИ ЦЕНТАР МИОНИЦА  | 16.000.000 | 17.000.000 | 17.500.000 |
| 7 | БИБЛИОТЕКА МИЛОВАН ГЛИШИЋ | 5.500.000 | 5.800.000 | 5.900.000 |
| 8 | ЦЕНТАР ЗА ОБРАЗОВАЊЕ И РАЗВОЈ МИОНИЦА | 4.500.000 | 4.780.000 | 4.900.000 |
| 9 | УСТАНОВА ЗА ФИЗИЧКУ КУЛТУРУ | 6.200.000 | 6.600.000 | 6.700.000 |
| 10 | ПРЕДШКОЛСКА УСТАНОВА НЕВЕН | 52.000.000 | 55.072.000 | 55.500.000 |
| 11 | ТУРИСТИЧКА ОРГАНИЗАЦИЈА МИОНИЦА | 25.500.000 | 26.500.000 | 26.700.000 |
| **УКУПНО:** | **500.000.000** | **531.000.000** | **535.000.000** |

 **4) Обим средстава који може да садржи предлог финансијског плана за 2019.годину са пројекцијом за 2020. годину**

Полазна основа за планирање буџета за 2019.годину су остварени приходи и примања као и извршени расходи и издаци у првих седам месеци 2018.године,као и процена остварења и извршења истих до краја године.

**Обим финансијских средстава за 2019.годину буџетски корисници могу планирати са повећањем за 6,35% у односу на утврђену полазну основу .**

Буџетски корисници општине Мионица су у обвези да при изради предлога финансијског плана за 2019.годину планирају расходе и издатке до нивоа утврђеним овим Упутством ,водећи рачуна при томе о донетим одлукама,уговореним обавезама.

1. **Смернице за припрему средњорочних планова директних и индиректних корисника срдстава буџета општине Мионица за 2019.годину**

 **Група конта 41-Расходи за запослене**

 Народна скупштина је донела Закон о привременом уређивању основица за обрачун и исплату плата, односно зарада и других сталних примања код корисника јавних средстава , који је објављен у „Службеном гласнику РС", број 116/14 од 27. октобра 2014. године.У складу са чланом 5.став 1.Закона ,основица за обрачун и исплату плата код корисника јавних средстава,утврђена законом,другим прописом или другим општим или поједначним актом ,који је у примени на дан доношења овог закона ,умањена је за 10 %.

Ништаве су одредбе општег или појединачног акта(осим појединачног акта којим се плата повећава на основу напредовања) којима се повећавају основице,коефицијенти и други елементи,односно уводе нови елементи ,на основу којих се повећава износ плата и другог сталног примања код субјекта из члана 2.овог закона,донет за време примене овог закона(члан 4.Закона).

Масу средстава за плате (економске класификације 411 и 412) планирати на нивоу масе за 2018.годину. Средства за плате се планирају на бази постојећег,а не стематизованог броја запосленог.**Уколико у Упуству Министарства финансија буду предвиђене промене нивоа зарада у 2019.години ,надлежни орган за финансије ,благовремено ће обавестити све буџетске кориснике о потребном усклађивању.**

У оквиру осталих расхода са групе конта 41,као и у претходним годинама ,не могу се планирати исплате награда и бонуса предвуђених посебним и појединачним колективним уговором ,осим јубиларних награда за запослене који ће то право стећи у 2019.години.

Износ средстава за јубиларне награде се мора прецизно и одговорно планирати код свих буџетских корисника.Потребно је да сваки буџетски корисник,у образложењу наведе списак запослених који ће у 2019.години остварити право на јубиларну награду као и потребне износе у складу са важећим колективним уговором.

 **Група конта 42-Коришћење услуга и роба**

У оквиру групе конта која се односе на куповину роба и услуга, потребно је реално планирати средства за ове намене у 2019. години,водећи рачуна да се не угрози извршавање сталних трошкова (421-Стални трошкови).

Поред тога, средства, пре свега на економској класификацији 423-Услуге по уговору треба планирати у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава, којим је уређено смањење других сталних примања.

Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, привремено повремени послови и др), а све у циљу великих потреба фискалног прилагођавања.

Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама.

Средства планирана у оквиру ове групе конта мора да садрже и износе средстава за које је локални орган управе надлежан за финансије дао сагласност у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година.

 **Група конта 45-Субвенције и група конта 62-Набавка финансијске имовине**

У оквиру субвенција и буџетских кредита неопходно је преиспитати све програме по основу којих се додељују субвенције и буџетски кредити, с обзиром на то да даље мере фискалне консолидације подразумевају рационално коришћење средстава субвенција и буџетских кредита.

Приликом планирања средстава за субвенције и њихових намена посебно треба имати у виду све прописе који се тичу контроле државне помоћи.

**Група конта 48 – Остали расходи**

Остале расходе, такође треба планирати у складу са рестриктивном политиком која се спроводи у циљу одрживог нивоа дефицита. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности потребно је, у опису апропријације економске класификације 481 – Дотације невладиним организацијама, посебно исказати средства за наведену намену.

**Смернице за исказивање издатака за капиталне пројекте**

**Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад.**

 Важно је да корисници не исказују као капиталне издатке текуће поправке и

одржавање зграда, објеката и опреме, већ да расходе за те намене (за молерске, зидарске радове,поправке електронске и електричне опреме итд.) планирају на апропријацији економскекласификације 425 – Текуће поправке и одржавање, док средства за капиталне пројекте треба дапланирају на контима групе 51, 52 и 54.

 **Капитални пројекти и њихов значај**

 Капитални пројекти су пројекти изградње и капиталног одржавања зграда и

грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса. Капиталним пројектима се увећава имовина локалне власти путем изградње и капиталног одржавања грађевинских објеката инфраструктуре и улагања у опрему,машине и другу нефинансијску имовину.

 **Планирање издатака капиталног пројекта**

 Ради ефикаснијег планирања издатака капиталних пројеката корисници

буџетских средстава дужни су да локалном органу надлежном за финансије доставе

попуњене табеле дате у Прилогу број 2. и 2а. (Предлог капиталних пројеката). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу:

 1) издатке за израду пројектно-техничке документације на конту 5114 (осим уколико је иста већ израђена);

 2) издатке за експропријацију земљишта на конту 5411;

 3) издатке за извођење радова на изградњи, односно извођење радова на капиталном одржавању на контима 5112 и 5113;

 4) издатке за ангажовање стручног надзора на конту 5114 (осим уколико исти нису планирани од стране инвеститора или на неки други начин).

 Директни корисници буџетских средстава пројекте рангирају по приоритетима

на основу свеобухватне процене потреба, који ће се утврдити на основу следећих

критеријума: релевантности пројекта за остваривање стратешких циљева из надлежности буџетских корисника, однос трошкова и користи пројекта (укључујући нето садашњу вредност, интерну стопу рентабилности, период повраћаја улагања, коефицијент трошкова и користи и др), потенцијалних ризика за реализацију пројекта, ефекат пројекта на друштвени, економски, регионални и еколошки одрживи развој, водећи рачуна да приоритет у финансирању имају већ започети пројекти.

 У циљу унапређења планирања капиталних пројеката веома је значајна

благовремена припрема пројеката која подразумева да пројекат пролази кроз фазе

предлагања пројектне идеје, прединвестиционе фазе, фазе укључивања у буџет и

инвестиционе фазе. За финансирање прединвестиционе фазе пројектног циклуса капиталних пројеката (израду претходне студије изводљивости, односно претходне студије оправданости са генералним пројектом, као и студије изводљивости, односно студије оправданости са идејним пројектом), директни корисници буџетских средстава планирају средства за израду инвестиционе документације за капиталне пројекте из своје надлежности у оквиру одређене програмске активности, односно у оквиру одређене позиције у финансијском плану у минималном износу 5% од укупно планираних средстава за капиталне издатке, у циљу припреме нових капиталних пројекта.

 Уколико корисници који нису планирали средства за израду пројектно-техничке

документације и за ангажовање стручног надзора, дужни су да наведу који субјект

(институција, организација, јавно предузеће итд.) је обезбедио средства за те издатке и у ком износу или ће тај посао обављати у оквиру свог редовног пословања.

**Напомена:Обавезно се придржавати Уредбе о садржини,начину препреме и оцене,као и праћењу спровођења и извештавању о реализацији капиталних пројеката (''Сл.гласник РС'', бр.63 од 28.јуна 2017.године ) и Правилника о садржини,роковима и поступку достављања инвестиционе документације за капиталне пројекте (''Сл.гласник РС'', бр.18 од 9. марта 2018.године)**

1. **Поступак и динамика достављања предлога финансијског плана буџетских корисника**

**Предлог финансијског плана састоји се од:**

1) Обрасци за програмски буџет

2) Прилог 1- Преглед броја запослених и средства за плате

3) Прилог 2 - Преглед капиталних пројеката

4) Прилог 3 - Комисије и уговори

5) Табела прихода и примања

6) Табела расхода и издатака

7) **Детаљно писано образложење** расхода и издатака, као и извора финансирања;за све врсте трошкова и издатака (навести конкретно за шта ће се трошити средства, а не само називе конта)

8)Образац за полугодишњи извештај о учинку програма за 2018.годину

9)Образац за предлагање идеје капиталног пројекта –Образац КИ

Чланом 112. Закона о буџетском систему предвиђено је да се од доношења одлука о буџету локалних власти за 2015. годину уводи програмски буџет. У том смислу постоји обавеза корисника буџета да **предлоге финансијских планова за 2019. годину припреме (као саставног дела програма пословања/рада) по програмском моделу.**

Упућујемо кориснике буџета Општине Мионица да се на интернет страници Министарства финансија и општине Мионица налази Упутство за израду програмског буџета које је потребно користити за припрему предлога финансијских планова.

Упутство за припрему буџета општине Миница за 2019.годину ,као и сви потребни обрасци корисници могу преузети на адреси [www.mionica.rs-Документа-Буџет-Буџет](http://www.mionica.rs-Документа-Буџет-Буџет) 2018.

**Рок за достављање предлога финансијских планова корисника је 01.09.2018.године**

 **РУКОВОДИЛАЦ ОДЕЉЕЊА,**

 Кристина Чарапић